“Mācību aprīkojuma piegāde Carnikavas vidusskolai”

(Iepirkuma identifikācijas Nr. ĀNP 2026/76)

Atbildes uz ieinteresēto piegādātāju jautājumiem Nr. 1

	1.jautājums

	Lūdzam precizēt un pārskatīt tehniskās specifikācijas prasību 3. daļas pozīcijā “Bezvadu viedais CO₂ sensors”, kur norādīts:
“Sensors mācību procesam, kura dati tiek sūtīti uz reģistrētājierīci un reālā laikā atspoguļoti: grafikā, digitālā veidā, analogā veidā, stabiņu diagrammā, tabulā. Bezvadu viedajam oglekļa dioksīda sensoram ir jābūt papildus vismaz iebūvētiem temperatūras un spiediena sensoriem.”
Lūdzam izslēgt vai pārformulēt prasību par iebūvētiem temperatūras un spiediena sensoriem, jo, izvērtējot tirgū pieejamos izglītības procesam paredzētos bezvadu CO₂ sensorus, nav konstatēts tāds modelis, kas vienlaikus pilnībā atbilstu visām Jūsu norādītajām CO₂ sensora prasībām.
Šāda prasība būtiski ierobežo konkurenci, jo pozīcijas būtība ir CO₂ koncentrācijas mērīšana mācību procesā, savukārt temperatūras un spiediena sensori nav tieši nepieciešami CO₂ sensora pamatfunkcionalitātes nodrošināšanai. Turklāt temperatūras un spiediena mērījumus nepieciešamības gadījumā iespējams nodrošināt ar atsevišķiem sensoriem.
Lūdzam izteikt prasību šādā redakcijā:
“Sensors mācību procesam, kura dati tiek sūtīti uz reģistrētājierīci un reālā laikā atspoguļoti: grafikā, digitālā veidā, analogā veidā, stabiņu diagrammā, tabulā.”
Šāds precizējums ļautu piedāvāt tirgū pieejamus, izglītības procesam piemērotus bezvadu CO₂ sensorus un, vienlaikus saglabājot pasūtītājam nepieciešamo funkcionalitāti.

	1.atbilde

	Iepirkuma 3. daļas pozīcijas “Bezvadu viedais CO₂ sensors” tehniskās specifikācijas prasības tiks precizētas.

	2.jautājums

	Lūdzam precizēt un pārskatīt tehniskās specifikācijas prasību 4. daļas pozīcijā “Elektriskais vakuumsūknis”, kur pie komplektācijas norādīts:
“Vakuumcaurule gumijas garums – 3 m, iekšējais diametrs 9 mm.”
Izvērtējot tirgū pieejamos mācību procesam paredzētos elektriskos vakuumsūkņus un to standarta komplektācijas, secināms, ka šāda precīza komplektācija ar gumijas vakuumcauruli tieši 3 m garumā un tieši 9 mm iekšējo diametru kā ražotāja standarta komplekts tirgū nav pieejams. Dažādiem ražotājiem vakuumsūkņu pieslēgumi un šļūtenes diametri atšķiras, piemēram, bieži sastopami 8 mm vai 10 mm pieslēgumi/šļūtenes, savukārt šļūtenes garums bieži tiek piedāvāts 1 m.
Līdz ar to konkrēti norādītie izmēri 3 m un 9 mm nepamatoti ierobežo konkurenci, lai gan tie būtiski nemaina iekārtas pamatfunkcionalitāti, vakuuma iegūšanu un demonstrējumu veikšanu mācību procesā.
Lūdzam pārformulēt prasību elastīgāk, piemēram:
“Komplektā iekļauta gumijas vakuumcaurule, garums 1–3 m, iekšējais diametrs 9–10 mm, piemērota savienošanai ar piedāvāto vakuumsūkni.”
Vai alternatīvi:
“Komplektā iekļauta gumijas vakuumcaurule ar piedāvātajam vakuumsūknim atbilstošu diametru un garumu, kas nodrošina pilnvērtīgu iekārtas izmantošanu mācību demonstrējumos.”
Šāds precizējums ļautu piedāvāt vairākus tirgū pieejamus un tehniski līdzvērtīgus vakuumsūkņu risinājumus, vienlaikus saglabājot pasūtītājam nepieciešamo funkcionalitāti un nodrošinot plašāku konkurenci.

	2.atbilde

	Iepirkuma 4. daļas pozīcijas “Elektriskais vakuumsūknis” tehniskās specifikācijas prasības tiks grozītas, lai būtu iespējams piedāvāt vairākus risinājumus.

	3.jautājums

	Lūdzam precizēt tehniskās specifikācijas prasību 4. daļas pozīcijā “Vakuumkupola pamatne ar kontaktiem”, kur pie pamatnes prasībām norādīts:
“iespēja pievienot 9 mm diametra gumijas vakuumcauruli”.
Lūdzam šo prasību pārformulēt, paredzot iespēju izmantot 9–10 mm gumijas vakuumcauruli, jo tirgū pieejamiem mācību procesam paredzētiem vakuumsūkņiem un vakuumkupolu pamatnēm pieslēgumu diametri var atšķirties atkarībā no ražotāja. Bieži sastopami ir tieši 10 mm pieslēgumi/šļūtenes.
Precīza prasība tikai par 9 mm diametru var nepamatoti ierobežot konkurenci, lai gan funkcionāli nav būtiskas atšķirības starp 9 mm un 10 mm vakuumcauruli, ja tā ir saderīga ar piedāvāto vakuumsūkni un vakuumkupola pamatni.
Lūdzam prasību izteikt šādā redakcijā:
“Pamatne aprīkota ar iespēju pievienot 9–10 mm diametra gumijas vakuumcauruli”
Šāds precizējums ļautu piedāvāt vairākus tirgū pieejamus un savstarpēji saderīgus vakuuma demonstrējumu komplektus, vienlaikus saglabājot pasūtītājam nepieciešamo funkcionalitāti.

	3.atbilde

	Iepirkuma 4. daļas pozīcijas “Vakuumkupola pamatne ar kontaktiem” tehniskās specifikācijas prasības tiks grozītas, lai būtu iespējams piedāvāt vairākus risinājumus.

